**V šolskem letu bodo učenci pridobili najmanj tri ocene. Dve oceni sta pridobljeni z ustnim ocenjevanjem, ena pa s pisnim preizkusom znanja. V dogovoru z učiteljem lahko eno oceno pridobi z drugimi načini ocenjevanja (seminarska naloga, predstavitev teme, sodelovanje na proslavi ipd.). V ocenjevanju so zajete vse taksonomske stopnje.**

**Kriteriji ustnega ocenjevanja znanja:**

**Odlična ocena:**

Samostojno obvlada zahtevnejše učne cilje.

Razume in samostojno uporablja pojme, zna primerjati, sklepati, analizirati in posploševati.

S svojimi besedami natančno in razumljivo odgovori na vprašanja.

**Prav dobra ocena;**

Obvlada nekoliko zahtevnejše cilje.

Razume nove pojme in jih pojasni.

Razume snov, jo nekoliko slabše povezuje, primerja, sklepa in analizira (potrebuje nekaj pomoči učitelja).

**Dobra ocena:**

Obvlada temeljne učne cilje.

Dobro razume nove pojme.

Snov slabše obnovi in primerja.

Pri odgovarjanju na vprašanja potrebuje pomoč učitelja.

**Zadostna ocena:**

Slabo obvlada temeljne učne cilje.

Učno snov obnovi po delih ob precejšnji pomoči učitelja.

**Nezadostna ocena:**

Ne osvoji predpisane snovi in ne kaže zainteresiranosti za delo.

Kriteriji ocenjevanja pisnega izdelka (npr. seminarske naloge):

* + Pisni izdelek je pravočasno oddan (do določenega roka),
  + izbrani zgodovinski viri in literatura ustrezajo izbrani temi izdelka,
  + uporabljeni zgodovinski viri in literatura so ustrezno citirani oz. navedeni v opombah in v seznamu bibliografije,
  + pisni izdelki so ustrezno strukturirani v uvod, glavni del in sklep,
  + vsebina pisnega izdelka ni dobesedno prepisana iz literature; je smiselno povzeta.

Predstavitev (nastop) teme pisnega izdelka se ocenjuje po naslednjih kriterijih:

* + Izražanje:
* Razumljivo, tekoče (brez napak), glasno.
* Samostojnost pri nastopu (učenec ne bere, prosto govori, lahko si pomaga z opornimi točkami, učiteljeva pomoč ni potrebna).
* Ustrezno izrazoslovje (knjižno, razumljivo poslušalcem – razlaga neznanih pojmov).
* Primerna komunikacija in nastop (dinamično, sproščeno, zanimivo, vključevanje poslušalcev,…).
  + Nazornost:
* Predstavljeno temo ponovi s poslušalci (vprašanja in miselni vzorci, uganke, križanke, kviz, pogovor,…).
* Predstavljeno je ne le bistvo, ampak je učenec predstavil tudi zanimivost, ki je motivirala poslušalce.
* Učenec pravilno odgovori na učiteljeva vprašanja, s katerimi učitelj preveri razumevanje predstavljene teme.
  + Vizualni učinek plakata ali projekcije (PowerPointa):
* Ustreznost slik, grafov, tabel (velikost, čitljivost, preglednost…).
* Ustrezna količina besedila (bistvo, razumljivo, ne preveč).
* Slike in besedilo je razporejeno jasno, povezano in pregledno.
* Pisava je ustrezna (oblika, velikost, barva, poudarjenost, čitljivost, brez slovničnih napak…).

Lestvica kriterijev pisnega ocenjevanja:

Od 0 do 49 % = ocena 1 (nezadostno)

Od 50 do 64 % = ocena 2 (zadostno)

Od 65 do 74 % = ocena 3 (dobro)

Od 75 do 89 % = ocena 4 (prav dobro)

Od 90 do 100 % = ocena 5 (odlično)

Pisni preizkusi znanja so napovedani in datumsko določeni. Če učenec pri pisnem ocenjevanju goljufa, se mu test odvzame in oceni z negativno oceno. Če sta v nalogi pravilen in napačen odgovor zapisana hkrati, se ovrednoti z 0 točk.

Popravlja se lahko samo negativna ocena.

V kolikor je učenec/učenka na koncu šolskega leta med oceno, lahko zvišuje oceno z izkazovanjem znanja. Upošteva se lahko sprotno delo med šolskim letom (opravljanje domačih nalog, sodelovanje pri pouku, urejen zvezek in rešene naloge).

Kristina Pečečnik